C 257/48
LV
Eiropas Savienības Oficiālais Vēstnesis
4.7.2022.
Prasība, kas celta 2022. gada 19. maijā – PB/VNV (Lieta T-293/22) (2022/C 257/62) Tiesvedības valoda – franču Lietas dalībnieki Prasītājs: PB (pārstāve: N. de Montigny, advokāte) Atbildētāja: Vienotā noregulējuma valde (VNV) Prasījumi Prasītāja prasījumi Vispārējai tiesai ir šādi: — atcelt VNV priekšsēdētājas 2021. gada 16. jūlija lēmumu nepārklasificēt prasītāju 2021.
pārkvalificēšanas gadā; — vajadzības gadījumā atcelt VNV 2022. gada 14. februāra lēmumu, ar ko noraidīta prasītāja 2021. gada 15. oktobra sūdzība par lēmumu viņu nepārklasificēt; — piespriest atbildētājai atlīdzināt tiesāšanās izdevumus.
Pamati un galvenie argumenti Prasības pamatošanai prasītājs izvirza septiņus pamatus. 1.
Pirmais pamats attiecas uz to procesuālo normu pārkāpumu, kas ir piemērojamas pārklasificēšanas īstenošanai atbilstoši Eiropas Savienības Pārējo darbinieku nodarbināšanas kārtības 54. panta Vispārīgo īstenošanas noteikumu (turpmāk tekstā – “VĪN”) 5. pantam. 2.
Otrais pamats attiecas uz VĪN 4. panta kļūdainu analīzi un atbildības līmeņu kļūdainu vērtējumu, par pamatu ņemot amatu, nevis pakāpi. 3.
Trešais pamats attiecas uz Pārklasificēšanas jauktās komitejas procesuālo noteikumu pārkāpumu un pienākuma izstrādāt ziņojumu par katru novērtējuma procedūru neizpildi. 4.
Ceturtais pamats attiecas uz tiesību piekļūt dokumentiem pārkāpumu un pārskatāmības, paredzamības un tiesiskās drošības principu neievērošanu, kā arī uz neobjektivitāti informācijas trūkuma dēļ vairākos procesa posmos. 5.
Piektais pamats attiecas uz pienākuma norādīt pamatojumu neizpildi un kļūdām, kas pieļautas izvērtēto faktoru sarakstā. 6.
Sestais pamats attiecas uz VĪN II pielikuma pārkāpumu un vidējā noteiktā mērķa neievērošanu. 7.
Septītais pamats attiecas uz acīmredzamu kļūdu prasītāja personāllietas, viņa nopelnu un darba stāža vērtējumā salīdzinājumā ar viņa kolēģiem, kas strādā tajā pašā direkcijā.
Prasība, kas celta 2022. gada 20. maijā – Crush Series Publishing/EUIPO – Mediaproduccion (“The Crush Series”) (Lieta T-295/22) (2022/C 257/63) Valoda, kādā sagatavots prasības pieteikums – angļu Lietas dalībnieki Prasītāja: Crush Series Publishing s.r.o.
(Prāga, Čehijas Republika) (pārstāve: D.-M.
Belciu, advokāte) Atbildētājs: Eiropas Savienības Intelektuālā īpašuma birojs (EUIPO) Otra procesa EUIPO Apelācijas padomē dalībniece: Mediaproduccion SLU (Barselona, Spānija)